Chrysanthemum Cultivation on 2Aug 2020, 2.00 to 5.00pm भरगच्च शेवंती फुलविण्यासाठी ऑनलाईन  कार्यशाळा
Channel: Dr. Dinesh Khedkar
Date: 31/07/2020

भरगच्च शेवंती फुलविण्यासाठी यंदा  ऑनलाईन  कार्यशाळा
गार्डन क्लबचे लॉकडाउनला  प्रत्युत्तर
शेवंती फुलांची डौलदार कुंडी फुलविण्याच्या तंत्राचा प्रत्यक्ष डेमो 

यंदा शेवंती लागवड व संगोपन कार्यशाळेचे आयोजन ऑनलाईन माध्यमातून होणार आहे. सदर कार्यशाळा रविवार  दि. २  ऑगस्ट  २०२०  रोजी दुपारी २ ते  ५ या दरम्यान  आयोजित करण्यात येत आहे. 
अमरावती शहरात दरवर्षी फक्त शेवंती करिता स्व.एम. एम. शाह मेमोरिअल शेवंती पुष्पप्रदर्शन व स्पर्धेचे आयोजन गार्डन क्लब द्वारे केले जाते व या प्रदर्शनाला नागरिक मोठ्या संख्येने भेट देतात. प्रदर्शनातील लाल, पिवळ्या, जांभळ्या, पांढऱ्या शेवंतीचे ताटवे बघताक्षणीच सर्वांचे मन मोहून घेतात व अनेक जण अशा प्रकारे शेवंती आपल्याही घरी फुलावी म्हणून काय करावे याची विचारणा करतात. आपल्या सौंदर्य, रंगसंगती व विविधतेमुळे संपूर्ण जगात पुष्पमालेत अग्रस्थानी असणारे पुष्प म्हणजे “शेवंती” त्याची लागवड कधी करायची आणि त्याचे संवर्धन कसे करायचे ह्याचे विशिष्ट असे तंत्रज्ञान आहे.  दरवर्षी गार्डन क्लब द्वारे शेवंती लागवड कार्यशाळा नागरिकांसाठी आवर्जून आयोजित केली जात असते आणि हे तंत्रज्ञान आत्मसात करून शेवंती लागवड करणाऱ्यांची संख्या दिवसेंदिवस वृद्धिंगत होत आहे. परंतु सध्याच्या  कोविड आजाराच्या पार्श्वभूमीवर प्रत्यक्ष कार्यशाळा घेणे अशक्य आहे. आपल्या एकमेवाद्वितीय व शिस्तबद्ध आयोजनाकरिता सर्वश्रूत असणाऱ्या गार्डन क्लबने “बेसिक गार्डनिंग टेक्निक” या विषयावर नुकतीच तीन दिवसीय ऑनलाईन कार्यशाळा घेतली. देशाच्या विविध राज्य आणि थेट विदेशातून देखिल उत्स्फूर्त प्रतिसाद मिळाल्यानंतर आता नागरिकांचे शेवंतीविषयी असलेले प्रेम व उत्सुकता पाहून अमरावती गार्डन क्लबच्या कार्यकारिणीने यावर्षी शेवंतीप्रेमी नागरिकांना शेवंतीची लागवड व मशागत कशी करावी याचे ऑनलाईन प्रशिक्षण, आभासी व्यासपीठाद्वारे देण्याचे  योजिले  आहे.  या कार्यशाळेमध्ये प्रथम सत्रात डॉ. रेखा मग्गीरवार, सचिव, अमरावती गार्डन क्लब या पॉवर पॉइंट द्वारा विस्तृत माहिती देतील आणि द्वितीय सत्रात श्री. सुभाष भावे, उपाध्यक्ष, अमरावती गार्डन क्लब  आणि श्री. अनिल भोंडे, सन्माननीय कार्यकारिणी सदस्य आणि शेवंती चषक सम्राट प्रात्यक्षिकासह मार्गदर्शन करतील. या कार्यशाळेच्या  समन्वयक  डॉ. सुचिता खोडके  असून आयोजन सचिव म्हणून डॉ उमेश  कन्हेरकर महत्वपूर्ण भूमिका बजावत आहेत. 

हि कार्यशाळा अमरावती शहरातील श्री शिवाजी विज्ञान महाविद्यालय, श्री शिवाजी उद्यानविद्या महाविद्यालय, नरसम्मा हिरया महाविद्यालय तसेच  श्री विनायक विज्ञान महाविद्यालय नांदगाव खंडेश्वर, गो सी टोम्पे महाविद्यालय चांदूरबाजार आणि राजर्षी शाहू विज्ञान महाविद्यालय चांदुर रेल्वे यांच्या सहयोगाने आणि किरण नर्सरी अंड गार्डन्स अमरावती यांच्या तांत्रिक सहकार्याने साकारण्यात येत आहे.
कार्यशाळेची विस्तृत माहिती गार्डन  क्लब च्या  संकेतस्थळावर  www.agca.webs.com  उपलब्ध आहे. या कार्यशाळेत  सहभागी होण्याकरीता इच्छुकांनी  १०० रु  देणगी शुल्क ऑनलाईन  पद्धतीने  भरून वेबसाईट वरून दिनांक १ ऑगष्ट सायंकाळी ७.०० वाजेपर्यंत नोंदणी  करणे आवश्यक आहे. कार्यशाळेचा विस्तृत तपशील नोंदणी करणाऱ्याना त्यांच्या इमेल किंवा मोबाईलवर पाठविण्यात येणार आहे.
अधिक माहितीकरिता संपर्क: डॉ सुचिता खोडके- 9823165900, डॉ शशांक देशमुख- 9890928410, श्री सुभाष भावे – 9423426424, डॉ रेखा मग्गीरवार- 9822576066,     डॉ उमेश  कन्हेरकर 9923475053,  डॉ युगंधरा राजगुरे- 09730015111, डॉ मिनल केचे- 9423125400